b'\n_START_ARTICLE_\nNavadna jarica\n_START_SECTION_\nEtimologija\n_START_PARAGRAPH_\nBeseda Eranthis je sestavljenka iz gr\xc5\xa1kih besed \xc3\xa4r spomladanski, anthos cvet in hyemalis zimski, pozimi cveto\xc4\x8d. V sloven\xc5\xa1\xc4\x8dini poznamo ve\xc4\x8d izrazov, ki ka\xc5\xbeejo, da cvetlica zacveti \xc5\xa1e pozimi: mrazovka, ozimek, jarica, po Pleter\xc5\xa1niku tudi bo\xc5\xbei\xc4\x8dni koren. Pogovorni izraz je ta rumena po barvi cveta.\n_START_SECTION_\nZa\xc5\xa1\xc4\x8dita\n_START_PARAGRAPH_\nZaradi svoje redkosti je v Sloveniji navadna jarica potencialno ogro\xc5\xbeena in zato uvr\xc5\xa1\xc4\x8dena na Rde\xc4\x8di seznam praprotnic in semenk.\n_START_SECTION_\nGojenje\n_START_PARAGRAPH_\nJarico so v Anglijo prinesli \xc5\xbee leta 1567. Vrtnarji se niso zadovoljili z naravnimi vrstami, zato so vzgojili kri\xc5\xbeance in razli\xc4\x8dne sorte. Kri\xc5\xbeanci so neplodni in se razmno\xc5\xbeujejo le z razra\xc5\xa1\xc4\x8danjem mati\xc4\x8dne rastline.'